# Boudicca

### Wikipedia

Boudiccan patsas lähellä Westminster Pieriä Lontoossa

Boudicca tai Boudica, joskus myös Boadicea (k. 60 tai 61) oli Norfolkin ikeenien kuningatar, joka johti vuonna 60 tai 61 laajaa kapinaa Britannian roomalaisvalloittajia vastaan.

Boudiccan puoliso Prasutagus oli roomalaisten liittolainen, ja hänen annettiin hallita heimoaan itsenäisenä kuninkaana. Prasutagus oli määrännyt valtansa perijöiksi tyttärensä ja Rooman keisarin. Prasutaguksen kuoleman jälkeen roomalaiset eivät kuitenkaan kunnioittaneet hänen tahtoaan, vaan valloittivat ikeenien maat ja alistivat nämä julmalla tavalla. Boudicca ruoskittiin ja hänen nuoret tyttärensä raiskattiin. Tämä nostatti ikeenit ja myös naapuriheimon tirovantit kapinaan. Kapinan johtajana oli Boudicca.

Kapinalliset polttivat Camulodunumin (Colchester), Londinumin (Lontoo) ja Verulamiumin (St Albans). Ratkaisevassa Watling Streetin taistelussa roomalaiset kuitenkin löivät Boudiccan joukot. Tappion jälkeen Boudicca teki itsemurhan.

Näitä tapahtumia ovat kuvanneet historoitsijat Tacitus[1] ja Dio Cassius[2], joiden tekstit löydettiin uudelleen renessanssin aikana. Ne nostivat Boudiccan legendaariseksi hahmoksi viktoriaanisella aikakaudella, jolloin kuningatar Viktoria kuvattiin Boudiccan "kaimana". Siitä lähtien Boudicca on pysynyt tärkeänä kulttuurisymbolina Isossa-Britanniassa.

## [muokkaa] Lähteet

1. ↑ http://en.wikisource.org/wiki/Agricola - Agricola
2. ↑ http://penelope.uchicago.edu/Thayer/E/Roman/Texts/Cassius_Dio/62*.html#1 - Roman History, Epitome of Book LXII

## [muokkaa] Aiheesta muualla

- Queen Boudica
- Boudicca Encyclopædia Romanassa

| Tämä historiaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/u/Boudicca.html

Luokat: Historiatyngät | Britannian heimopäälliköt | Rooman viholliset ja liittolaiset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Melayu
- Català
- Česky
- Deutsch
- English
- Español
- Esperanto
- Français
- Italiano
- עברית
- Magyar
- Nederlands
- Norsk (bokmål)
- Polski
- Português
- Русский
- Simple English
- Svenska
- Українська